“የሀገሪቱ ህዝቦች ህገ መንግሰቱን ሊረዱ እና ሊተገብሩ ይገባል” -የምክርቤቱ አፈጉባኤ
“የሀገሪቱ ህዝቦች ህገ መንግሰቱን ሊረዱ እና ሊተገብሩ ይገባል” ሲሉ የፌደሬሽን ምክርቤት ኣፈ ጉባኤ አስገነዘቡየ12ኛው የብሄሮች፣ ብሄረሰቦችና ህዝቦች በዓል አካል የሆነው ሲምፖዚየም በዓፋር ርእሰ ከተማ በሰመራ ከተማ ዛሬ ተጀምሯል፡፡የፌዴሬሽን ምክር ቤት አፈ ጉባኤ አቶ ያለው አባተ በሲምፖዝየሙ ላይ ተገተኝተው ባሰሙት የመክፈቻ ንግግር እንደገለፁት ፤ በሀገሪቱ እየተመዘገበ ያለውን ፈጣን እድገት ለማስቀጠል የህገ -መንግስት አስተምህሮ ስራን በላቀ ደረጃ ተግባራዊ ማድረግ ያስፈልጋል ።አፈ ጉባኤው የሀገሪቱ ህዝቦች ህገ መንግሰቱን ሊረዱ እና ሊተገብሩ ይገባል ያሉት አፈ ጉባኤው ፤በእንደዚህ ዓይነት ሲምፖዚየም የሚቀርቡ ጥናታዊ ጽሑፎች  የህገ-መንግስት አስተምህሮ በበዓላት ወቅት ብቻ የተወሰነ እንዳይሆን በቀጣይ በተጠናከረ መልኩ ለመስራት ዝግጅቱ መጠናቀቁነ ነው ያስታወቁት ፡፡የአፋር ክልል ርዕሰ መስተዳድር ሃጂ ስዩም አወል  በበኩላቸው የበዓሉ መከበር የህዝቦችን አብሮነት ለማሳደግ ትልቅ አስተዋጽኦ እንዳለው አስረድተዋል ፡፡ በሲምፖዚየሙ ላይ የመወያያ ፅሁፍ ያቀረቡት የኢሕአዴግ ስራ አስፈፃሚ ኮሚቴ አባልና የብአዴን ፅህፈት ቤት ሃላፊ አቶ አለምነው መኮንን  የቋንቋ፣ የሃይማኖት እና የባህል ልዩነትን አቻችሎ ለማስኬድ ብቸኛ መፍትሄው የዴሞክራሲያዊ ብሄርተኝነት አስተሳሰብን ማጎልበት መሆኑን  አስገንዝበዋል። ይህ ከባድ ስራ ሊሳካ የሚችለው በህብረተሰቡ ውስጥ ያሉ የአስተሳሰብና የማንነት ብዝኃነትን አሟልቶ በመረዳት መሆኑንም አስረድተዋል።የኢትዮጵያ ብሔሮች ፣ብሔረሰቦችና ህዝቦች በዓል ይህን ተስፋ አጠናክሮ ለማስቀጠል እንደሚረዳ ነው ያገለጹት።በሲምፖዚየሙ ላይ የፌደራል ከፍተኛ ባለስልጣናት፣ የክልል ርዕሰ መስተዳድሮች ፣ የፖለቲካ ፓርቲ አመራሮችና ሌሎች ዕንግዶች ተሳታፊ መሆናቸውን ዋልታ ዘግቧል ፡፡